*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*214. számú előterjesztés*

Bátaszék Város Önkormányzat Képviselő-testületének 2018. szeptember 26-án

16,00 órakor megtartandó ülésére

*Tájékoztató a Bátaszékért Marketing Nkft. 2018. évi üzleti tervének I. féléves teljesüléséről*

|  |
| --- |
| **Előterjesztő:** Csötönyi László ügyvezető  **Készítette:** Csötönyi László ügyvezető  Takácsné Gehring Mária aljegyző  **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  PG Bizottság: 2018. 09. 25.  KOIS Bizottság: 2018. 09.25. |

***Tisztelt Képviselő-testület!***

A Bátaszékért Marketing Nonprofit Kft. megküldte beszámolóját a Kft. 2018. évi üzleti tervének első féléves teljesüléséről. A beszámoló az előterjesztés melléklete.

Az önkormányzatunk minden évben jelentős összegű támogatásban részesül a Társadalmi Ellenőrző Tájékoztató Társulástól (a továbbiakban: TETT), melynek egy része az önkormányzat – elsősorban a TETT-tel kapcsolatos – kommunikációs szolgáltatási kiadásaira fordítódik. A szolgáltatás ellátása a Bátaszékért Marketing Nonprofit Kft-vel (továbbiakban: NKft.) kötött vállalkozási szerződés keretében történik, melyben rögzítésre került, hogy az NKft. a szerződésben meghatározott éves vállalkozási díj időarányos részéről havonta jogosult számla kibocsátására.

A 2018. év I. félévi TETT-es támogatás elszámolásánál gondot okozott a kommunikációs szolgáltatások költségének érvényesítése, mivel a számla kibocsátása nem havonként egyenlő részletben történik. A következő elszámolás zökkenőmentes teljesítése érdekében szükséges az NKft.-vel kötött vállalkozási szerződés módosítása, amely értelmében a vállalkozási díj kifizetésére nem időarányosan, hanem feladathoz kapcsolódóan lehívó levél alapján kerülne sor.

Az önkormányzat és a Bátaszékért Marketing Nonprofit Kft. között fennálló a TOP pályázatok projektmenedzsmenti feladatainak ellátására kötött szerződések bevételeinek egy része nem a Kft.–nél kerül kifizetésre, hanem a feladatellátás helyén a Bátaszéki KÖH intézményénél. Ezért 2.000.000 Ft összegben csökkentenénk a Közművelődés- hagyományos közösségi kulturális értékek gondozása- feladatok ellátására biztosított keretösszeget a Marketing Kft.-nél és ugyanekkora összegben növekedne a KÖH finanszírozása.

Kérem a tisztelt képviselő-testület az előterjesztés megtárgyalására.

**1. Határozati javaslat:**

**a Bátaszékért Marketing Nonprofit Kft. 2018. évi üzleti tervének I. féléves teljesüléséről szóló tájékoztató tudomásul vételére**

Bátaszék Város Önkormányzatának Képviselő-testülete a Bátaszékért Marketing Nonprofit Kft. 2017. évi üzleti tervének I. féléves teljesüléséről szóló tájékoztatót – az előterjesztés szerinti tartalommal – tudomásul veszi.

*Határidő*: 2018. szeptember 30.

*Felelős*: Kondriczné dr. Varga Erzsébet jegyző

(a határozat megküldéséért)

*Határozatról értesül:* Bátaszékért Marketing NKft. ügyvezetője

BKÖH pénzügyi iroda

irattár

**2. Határozati javaslat:**

**a Bátaszékért Marketing NKft.-vel megkötött PR kommunikációs és marketing feladatok ellátására kötött vállalkozási szerződés II. módosításának jóváhagyására**

Bátaszék Város Önkormányzatának Képviselő-testülete

1. a 331/2017.(XII.13.) önk-i határozat b) pontjával elfogadott és a Bátaszékért Marketing NKft.-vel PR kommunikációs és marketing feladatok ellátására kötött vállalkozási szerződés II. módosítását 2018. szeptember 1. nappal – a határozat melléklete szerinti tartalommal – jóváhagyja;
2. felhatalmazza a város polgármesterét a vállalkozási szerződés aláírására;

*Határidő:* 2018. október 1.

*Felelős:* Dr. Bozsolik Róbert polgármester

(a szerződés módosításának aláírásáért)

*Határozatról értesül:* Csötönyi László ügyvezető

Bátaszéki KÖH pénzügyi iroda

irattár

**3. Határozati javaslat:**

**a Bátaszékért Marketing NKft.-vel megkötött közművelődési megállapodás VI. módosításának jóváhagyására**

Bátaszék Város Önkormányzatának Képviselő-testülete

1. a 301/2016.(XII.14.) önk-i határozatával jóváhagyott és a Bátaszékért Marketing NKft.-vel közművelődési feladatok ellátására vonatkozó megállapodás VI. módosítását 2018. október 1. nappal – a határozat melléklete szerinti tartalommal – jóváhagyja;
2. felhatalmazza a város polgármesterét a megállapodás aláírására;

*Határidő:* 2018. október 1.

*Felelős:* Dr. Bozsolik Róbert polgármester

(a megállapodás módosításának aláírásáért)

*Határozatról értesül:* Csötönyi László ügyvezető

Bátaszéki KÖH pénzügyi iroda

irattár